Az EGT-Vegyesbizottság 88/2000 határozata

(2000. október 27.)

az EGT-megállapodás VII. mellékletének (a szakképesítések kölcsönös elismerése) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás VII. mellékletét a 1999. december 17-i 190/1999 EGT-vegyesbizottsági határozat [1] módosította,

(2) A liberalizációról és az átmeneti rendelkezésekről szóló irányelvek hatálya alá tartozó foglalkozásokkal kapcsolatban a képesítések elismerésére szolgáló rendszer létrehozásáról és a képesítések elismerésére szolgáló általános rendszerek kiegészítéséről szóló 1999. június 7-i 1999/42/EK európai parlamenti és tanácsi irányelvet [2] be kell építeni a Megállapodásba,

(3) Az 1999/42/EK európai parlamenti és tanácsi irányelv számos olyan jogi aktust hatályon kívül helyez, amelyek be vannak építve a Megállapodásba, és amelyeket ezért a Megállapodásból törölni kell,

A KÖVETKEZŐKÉPPEN HATÁROZOTT:

1. cikk

A Megállapodás VII. melléklete az 1a. pontot (92/51/EGK tanácsi irányelv) követően a következő ponttal egészül ki:

"1b. 399 L 0042: Az európai parlamenti és a Tanács 1999. június 7-i 1999/42/EK irányelve a liberalizációról és az átmeneti rendelkezésekről szóló irányelvek hatálya alá tartozó foglalkozásokkal kapcsolatban a képesítések elismerésére szolgáló rendszer létrehozásáról és a képesítések elismerésére szolgáló általános rendszerek kiegészítéséről (HL L 201., 1999.7.31., 77. o.)."

2. cikk

Az irányelv rendelkezéseit e megállapodás alkalmazásában a következő kiigazításokkal kell alkalmazni:

A 1. cikk (1) bekezdésének helyébe a következő szöveg lép:

"1. Ezt az irányelvet az A. mellékletben felsorolt tevékenységeket folytatni kívánó következő természetes személyek és cégek által az Európai Gazdasági Térségben történő letelepedés vagy szolgáltatásnyújtás tekintetében kell alkalmazni:

A szolgáltatásnyújtás tekintetében:

- EK-tagállamok és EFTA-államok állampolgárai, akik az Európai Gazdasági Térségben letelepedettek,

- egy EK-tagállam vagy EFTA-állam jogszabályai alapján létrehozott olyan társaságok és cégek, amelyeknek létesítő okirat szerinti székhelye, központi ügyvezetése vagy üzleti tevékenységének fő helye az Európai Gazdasági Térség területén van, feltéve, hogy amennyiben csak ez a székhely található az Európai Gazdasági Térség területén, tevékenysége tényleges és folyamatos kapcsolatban legyen egy EK-tagállam vagy egy EFTA-állam gazdaságával; ez a kapcsolat független a társaság vagy cég tagjainak, abban ügyvezetői vagy felügyeleti tisztséget viselő személyeknek vagy a tulajdonosoknak az állampolgárságától.

- azzal a feltétellel, hogy a szolgáltatást vagy személyesen az a személy végzi, akivel annak nyújtására szerződtek, vagy annak egy képviselete vagy fióktelepe, amely az Európai Gazdasági Térségben letelepedett.

A letelepedési tekintetében:

- EK-tagállamok és EFTA-államok állampolgárai, valamely EK-tagállam vagy EFTA-állam jogszabályai alapján létrehozott olyan társaságok és cégek, amelyeknek létesítő okirat szerinti székhelye, központi ügyvezetése vagy üzleti tevékenységének fő helye az Európai Gazdasági Térség területén van, akik vagy amelyek abból a célból kívánnak letelepedni, hogy egy EK-tagállamban vagy egy EFTA-államban önálló vállalkozóként folytasson tevékenységet; és

- EK-tagállamok és EFTA-államok állampolgárai, akik egy EK-tagállamban vagy EFTA-államban letelepedettek, valamint a fentieknek megfelelő társaságok és cégek, feltéve, hogy amennyiben csak ez a székhely található az Európai Gazdasági Térség területén, tevékenysége tényleges és folyamatos kapcsolatban legyen egy EK-tagállam vagy egy EFTA-állam gazdaságával; ez a kapcsolat független a társaság vagy cég tagjainak, abban ügyvezetői vagy felügyeleti tisztséget viselő személyeknek vagy a tulajdonosoknak az állampolgárságától, akik vagy amelyek egy EK-tagállamban vagy EFTA-államban kívánnak képviseletet, fióktelepet vagy leányvállalatot alapítani."

3. cikk

A Megállapodás VII. mellékletében a következő pontok szövegét és azok címsorait el kell hagyni:

- 20. pont (64/222/EGK tanácsi irányelv);

- 21. pont (64/223/EGK tanácsi irányelv);

- 22. pont (64/224/EGK tanácsi irányelv);

- 23. pont (68/363/EGK tanácsi irányelv);

- 24. pont (68/364/EGK tanácsi irányelv);

- 25. pont (70/522/EGK tanácsi irányelv);

- 26. pont (70/523/EGK tanácsi irányelv);

- 29. pont (75/369/EGK tanácsi irányelv);

- 31. pont (64/427/EGK tanácsi irányelv);

- 32. pont (64/429/EGK tanácsi irányelv);

- 33. pont (64/428/EGK tanácsi irányelv);

- 34. pont (66/162/EGK tanácsi irányelv);

- 35. pont (68/365/EGK tanácsi irányelv);

- 36. pont (68/366/EGK tanácsi irányelv);

- 37. pont (69/82/EGK tanácsi irányelv);

- 38. pont (82/470/EGK tanácsi irányelv);

- 39. pont (63/607/EGK tanácsi irányelv);

- 40. pont (65/264/EGK tanácsi irányelv);

- 41. pont (68/369/EGK tanácsi irányelv);

- 42. pont (70/451/EGK tanácsi irányelv);

- 43. pont (67/43/EGK tanácsi irányelv);

- 44. pont (68/367/EGK tanácsi irányelv);

- 45. pont (68/368/EGK tanácsi irányelv);

- 46. pont (75/368/EGK tanácsi irányelv);

- 47. pont (82/489/EGK tanácsi irányelv);

- 48. pont (63/261/EGK tanácsi irányelv);

- 49. pont (63/262/EGK tanácsi irányelv);

- 50. pont (65/1/EGK tanácsi irányelv);

- 51. pont (67/530/EGK tanácsi irányelv);

- 52. pont (67/531/EGK tanácsi irányelv);

- 53. pont (67/532/EGK tanácsi irányelv);

- 54. pont (67/654/EGK tanácsi irányelv);

- 55. pont (68/192/EGK tanácsi irányelv);

- 56. pont (68/415/EGK tanácsi irányelv);

- 57. pont (71/18/EGK tanácsi irányelv);

- 72. pont (65/77/EGK bizottsági ajánlás);

- 73. pont (65/76/EGK bizottsági ajánlás);

- 74. pont (69/174/EGK bizottsági ajánlás).

4. cikk

Az 1999/42/EK európai parlamenti és tanácsi irányelv izlandi és norvég nyelvű szövegei, amelyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

5. cikk

Ez a határozat 2000. október 28-án lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [3].

6. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2000. október 27-én.

az EGT-Vegyesbizottság részéről

az elnök

G. S. Gunnarsson

[1] A Hivatalos Lapban még nem tették közzé.

[2] HL L 201., 1999.7.31., 77. o.

[3] Alkotmányos követelmények felmerülését jelezték.

--------------------------------------------------